Situație ingrijorătoare în Republica Moldova: 500 de cazuri noi de Covid-19 din 1900 de teste.
Record de îmbolnăviri în Republica Moldova, 500 de cazuri din 1900 de teste. Explozie de cazuri COVID la graniţa cu România. Guvernanţii de la Chişinău sunt depăşiţi de criză și pare că au pierdut total controlul. Igor Dodon spune că nu se teme să meargă la spital și să vorbească cu oamenii.
Ieri, au fost raportate aproape 500 de cazuri din, atenţie, 1900 de teste. E cel mai mare număr de îmbolnăviri de la începutul epidemiei, din luna martie."Eu nu mă tem să discut cu un om simplu, să merg la un veteran, să mă duc în spital. Ia uitați-vă la oponenții mei politici. Maia Sandu, când face conferință de presă și nu e nimeni în sală, își pune mască. Se teme de microfon sau ce? Nu că trebuie mască sau nu trebuie. Ei se tem de oameni. Eu cred că dacă ar merge în spitale și ar da mâna, pumnul, eu cred că ar leșina pe drum", a spus Igor Dodon.În Republica Moldova s-au înregistrat 13.106 cazuri de Covid-19 și 444 de decese.